
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3118 

9 Δεκεμβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Καθορισμός τεχνικών και λειτουργικών προδιαγραφών 
και λοιπών όρων και προϋποθέσεων για την αδειο- 

δότηση αυτοεξυπηρετούμενων καταλυμάτων 1 

Ίδρυση Σχολής Προπονητών Παγκρατίου Αθλήματος 
Γ' Κατηγορίας στην Αθήνα. 2 


ΑΠΟΦΑΣΕΙ Σ 

Αριθμ. 27715 (1) 


Καθορισμός τεχνικών και λειτουργικών προδιαγραφών 
και λοιπών όρων και προϋποθέσεων για την αδειο- 
δότηση αυτοεξυπηρετούμενων καταλυμάτων. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπ’ όψιν: 

1. Το Ν. 4179/2013 «Απλούστευση διαδικασιών για την 
ενίσχυση της επιχειρηματικότητας στον τουρισμό, ανα¬ 
διάρθρωση του Ελληνικού Οργανισμού Τουρισμού και 
λοιπές διατάξεις» (Φ.Ε.Κ. 175 Α') και ειδικότερα το άρ. 46, 
παράγραφος 1β αυτού. 

2. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. Α' 112). 

3. Το Ν. 2160/1993 «Ρυθμίσεις για τον τουρισμό και 
άλλες διατάξεις» (Φ.Ε.Κ. Α'118), όπως ισχύει. 

4. Το Ν. 4070/2012 « Ηλεκτρονικές επικοινωνίες, με¬ 
ταφορές, τουριστικές επενδύσεις και άλλες διατάξεις», 
όπως ισχύει, και ειδικότερα το κεφάλαιο Β' αυτού. 

5. Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (Φ.Ε.Κ. 
Α' 187), όπως ισχύει. 

6. Το π.δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. Α' 
141), όπως ισχύει. 

7. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Φ.Ε.Κ. Α' 141). 

8. Το άρθρο 90 «Ελεγχος των δαπανών που προκαλούν 
οι κανονιστικές διοικητικές πράξεις» του Κώδικα Νομο¬ 
θεσίας για την Κυβέρνηση και τα κυβερνητικά όργανα, 


που κυρώθηκε με το άρθρο πρώτο του π.δ. 63/2005 
(Φ.Ε.Κ. Α'98). 

9. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

ΟΡΙΣΜΟΙ 

Τα αυτοεξυπηρετούμενα καταλύματα αποτελούν μη 
κύρια ξενοδοχειακά καταλύματα του άρθρου 2 παρ. 1Β 
του Ν. 2160/1993, όπως ισχύει και διακρίνονται στις πα¬ 
ρακάτω κατηγορίες: 

1. Τουριστικές επιπλωμένες επαύλεις (βίλες) 

1.1 Ως τουριστικές επιπλωμένες επαύλεις (βίλες) 
ορίζονται μονοκατοικίες, επιφάνειας τουλάχιστον 
100 τ.μ., οι οποίες έχουν ανεξάρτητη εξωτερική 
προσπέλαση και παρουσιάζουν αυτοτέλεια οικοπέδου/ 
γηπέδου και κτίσματος. Δομούνται με όρους δόμησης 
κατοικίας. 

1.2 Οι τουριστικές επιπλωμένες επαύλεις δεν 
κατατάσσονται σε τάξεις. Μπορούν να εκμισθώνονται 
ημερησίως, με εξαίρεση την περίπτωση της παρ. 5 του 
άρθρου 46 του Ν. 4179/2013, με την οποία δίνεται η 
δυνατότητα εκμίσθωσης τουλάχιστον για μια εβδομάδα 
και όχι πέραν των τριών (3) μηνών συνολικά κατ’ έτος. 

2. Τουριστικές επιπλωμένες κατοικίες 

2.1 Ως τουριστικές επιπλωμένες κατοικίες ορίζονται 
μεμονωμένες ή σε συγκρότημα μονοκατοικίες, επιφάνει¬ 
ας τουλάχιστον 40 τ.μ. εκάστη, με αυτοτέλεια λειτουρ¬ 
γίας και ανεξάρτητη εξωτερική προσπέλαση. Δομούνται 
με όρους δόμησης κατοικίας. 

2.2 Επιτρέπονται κατά ανώτατο όριο δέκα (10) κατοι¬ 
κίες ανά οικόπεδο/γήπεδο. 

2.3 Οι τουριστικές επιπλωμένες κατοικίες δεν κατα¬ 
τάσσονται σε τάξεις και μπορούν να εκμισθώνονται 
ημερησίως. 

Άρθρο 2 

ΠΡΟΔΙΑΓΡΑΦΕΣ ΟΙΚΟΠΕΔΟΥ/ΓΗΠΕΔΟΥ ΓΙΑ ΤΗ 
ΔΗΜΙΟΥΡΓΙΑ ΑΥΤΟΕΞΥΠΗΡΕΤΟΥΜΕΝΩΝ ΚΑΤΑΛΥΜΑΤΩΝ 

1. Θέση οικοπέδου/γηπέδου 

Το οικόπεδο/γήπεδο πρέπει να είναι προσπελάσιμο 
και να μην επιβαρύνεται από γειτνίαση με οχλούσες 
εγκαταστάσεις. 

2. Έκταση οικοπέδου/γηπέδου 

2.1 Η έκταση του οικοπέδου/γηπέδου όπου υφίσταται 
ή πρόκειται να δημιουργηθεί αυτοεξυπηρετούμενο 
κατάλυμα πρέπει να είναι ενιαία και να ανήκει σε έναν 
ή περισσότερους ιδιοκτήτες (φυσικά ή νομικά πρόσωπα 
ή ΟΤΑ) εξ αδιαιρέτου, το σύνολο δε των ποσοστών 
συνιδιοκτησίας να καλύπτει το 100% της έκτασης. 

2.2 Δεν επιτρέπεται η χορήγηση ειδικού σήματος λει¬ 
τουργίας αυτοεξυπηρετούμενου καταλύματος σε μεμο¬ 
νωμένο ιδιοκτήτη ποσοστού εξ αδιαιρέτου ιδιοκτησίας, 
εκτός αν έχει την προς τούτο συναίνεση του συνόλου 
των συνιδιοκτητών. 

2.3 Σε περίπτωση οικοπέδων/γηπέδων, στα οποία έχει 
συσταθεί κάθετη ιδιοκτησία επιτρέπεται η δημιουργία 
αυτοεξυπηρετούμενου καταλύματος, εφ' όσον αυτό δεν 
απαγορεύεται από τη σχετική πράξη σύστασης ή τον 
κανονισμό συνιδιοκτητών ακινήτου. 

3. Αποστάσεις από γειτονικές χρήσεις 

3.1 Η θέση του οικοπέδου/γηπέδου των αυτοεξυπηρε- 
τούμενων καταλυμάτων πρέπει να τηρεί τις ακόλουθες 
αποστάσεις: 


ΧΡΗΣΗ 

ΑΠΑΙΤΟΥΜΕΝΗ ΑΠΟΣΤΑΣΗ 

Χώρος Υγειονομικής Ταφής 
Υπολειμμάτων (Χ.Υ.Τ.Υ) - 
ΣΤΑΘΜΟΣ ΕΠΕΞΕΡΓΑΣΙΑΣ 
ΣΤΕΡΕΩΝ ΑΠΟΒΛΗΤΩΝ 

500 μέτρα 

ΛΑΤΟΜΕΙΑ 

500 μέτρα 


3.2 Ως ελάχιστη υποχρεωτική απόσταση του οικοπέ- 
δου/γηπέδου από γειτονικές χρήσεις θεωρείται η από¬ 
σταση μεταξύ του ακραίου σημείου της πλησιέστερης 
προς τη γειτονική χρήση δομημένης επιφάνειας χώρων 
και του ακραίου σημείου της δομημένης επιφάνειας ή 
εγκατάστασης της γειτονικής χρήσης. 

4. Προσπέλαση 

4.1 Η προσπέλαση στα τουριστικά αυτοεξυπηρετούμε- 
να καταλύματα γίνεται από αναγνωρισμένο ως κοινό¬ 
χρηστο ή ιδιωτικό δρόμο ή δια δουλείας διόδου. 

4.2 Σε περίπτωση, που η προσπέλαση στο γήπεδο 
γίνεται μόνο από τη θάλασσα, η αίτηση εξετάζεται μόνο 
εφ' όσον αποδειχθεί ότι επιτρέπεται να κατασκευαστεί 
το απαραίτητο λιμενικό έργο, το οποίο προτείνεται από 
τον αιτούντα, για τη θαλάσσια προσπέλαση, σύμφωνα 
με την ισχύουσα νομοθεσία, ώστε να εξασφαλίζεται 
ιδίως η ικανοποιητική μεταφορά προς το κατάλυμα, η 
τροφοδοσία του και η αποκομιδή των απορριμμάτων. 

Αρθρο 3 

ΚΟΙΝΕΣ ΤΕΧΝΙΚΕΣ - ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ 
ΑΥΤΟΕΞΥΠΗΡΕΤΟΥΜΕΝΩΝ ΚΑΤΑΛΥΜΑΤΩΝ 

1. Οποιαδήποτε έργα διαμόρφωσης του περιβάλλο¬ 
ντος χώρου πρέπει να είναι ολοκληρωμένα. 

2. Οι χώροι των αυτοεξυπηρετούμενων καταλυμάτων 
πρέπει να διαθέτουν τον απαραίτητο εξοπλισμό σε έπι¬ 
πλα και ιματισμό, συμπεριλαμβανομένου του εξοπλισμού 
κουζίνας και λουτρού. 

Αρθρο 4 

ΤΕΧΝΙΚΕΣ - ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ ΑΝΑ 
ΚΑΤΗΓΟΡΙΑ ΑΥΤΟΕΞΥΠΗΡΕΤΟΥΜΕΝΟΥ ΚΑΤΑΛΥΜΑΤΟΣ 

I. Τουριστικές επιπλωμένες επαύλεις: 

1. Οι τουριστικές επιπλωμένες επαύλεις πρέπει να 
έχουν ελάχιστη επιφάνεια 100,00 τ.μ. 


2. Επιτρέπεται η δημιουργία τουριστικής επιπλωμένης 
έπαυλης σε οικόπεδο/γήπεδο εντός του οποίου έχουν 
κατασκευαστεί ή θα κατασκευαστούν και άλλες 
κατοικίες, υπό την προϋπόθεση ότι διασφαλίζεται η 
αυτοτέλεια με τη χορήγηση δικαιώματος αποκλειστικής 
χρήσης περιβάλλοντος χώρου και η ανεξάρτητη 
προσπέλαση. 

II. Τουριστικές επιπλωμένες κατοικίες 

1. Οι τουριστικές επιπλωμένες κατοικίες διακρίνονται σε: 

α) Μονόχωρες κατοικίες με συνολική ελάχιστη επιφά¬ 
νεια 40,00 τ.μ.: περιλαμβάνουν τουλάχιστον έναν κύριο 
χώρο με μικτή λειτουργία υπνοδωματίου - καθιστικού - 
κουζίνας και ένα λουτρό. 

β) Κατοικίες δύο κυρίων χώρων και άνω με συνολική 
ελάχιστη επιφάνεια 60,00 τ.μ.: περιλαμβάνουν κατ’ ελά- 
χιστον έναν χώρο με χρήση καθιστικού, έναν χώρο με 
χρήση υπνοδωματίου, ένα λουτρό και έναν χώρο κουζί¬ 
νας, ο οποίος μπορεί να ενσωματώνεται στο καθιστικό. 

2. Σε περίπτωση τουριστικών επιπλωμένων κατοικιών 
που αναπτύσσονται σε συγκρότημα ή με μεσοτοιχία, ο 
περιβάλλων χώρος με τα παραρτήματα και τα συστα¬ 
τικά του, συμπεριλαμβανομένων και των κολυμβητικών 
δεξαμενών, μπορεί να εξυπηρετεί το σύνολο των τουρι¬ 
στικών κατοικιών του οικοπέδου/γηπέδου. Δεν αποκλεί¬ 
εται η χορήγηση δικαιώματος αποκλειστικής χρήσης 
περιβάλλοντος χώρου σε καθεμία από τις τουριστικές 
επιπλωμένες κατοικίες. 

3. Σε συγκρότημα τουριστικών επιπλωμένων κατοικιών 
επιτρέπεται μία εκ των κατοικιών να χρησιμοποιείται 
αποκλειστικά από τον ιδιοκτήτη, η οποία δεν θα ενσω¬ 
ματώνεται στο Ειδικό Σήμα Λειτουργίας. 

4. Σε συγκρότημα τουριστικών επιπλωμένων κατοικιών 
είναι δυνατόν να υπάρχουν κοινόχρηστες εγκαταστά¬ 
σεις κολυμβητικής δεξαμενής, αθλοπαιδιών, καταστή¬ 
ματα εστίασης και θυρωρείο υποδοχής των ενοίκων 
των κατοικιών. 

5. Σε συγκροτήματα τουριστικών επιπλωμένων κατοι¬ 
κιών δυναμικότητας δέκα (10) κατοικιών μία τουλάχιστον 
κατοικία πρέπει να πληροί τις προδιαγραφές που ορί¬ 
ζονται στο Ν. 4067/2012 σχετικά με τα άτομα μειωμένης 
κινητικότητας (ΑΜΚ). 

Άρθρο 5 

ΔΙΑΔΙΚΑΣΙΑ ΚΑΙ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ 
ΕΙΔΙΚΟΥ ΣΗΜΑΤΟΣ ΛΕΙΤΟΥΡΓΙΑΣ 
ΑΥΤΟΕΞΥΠΗΡΕΤΟΥΜΕΝΟΥ ΚΑΤΑΛΥΜΑΤΟΣ 

1. Για την έκδοση Ειδικού Σήματος Λειτουργίας (Ε.Σ.Λ.) 
τουριστικής επιπλωμένης έπαυλης υποβάλλονται στην 
οικεία Π.Υ.Τ. του Ε.Ο.Τ. τα δικαιολογητικά που προβλέπο- 
νται στην παράγραφο 2 του άρθρου 46 του Ν. 4179/2013 
ως ακολούθως: 

α. Αίτηση - υπεύθυνη δήλωση σύμφωνα με το άρθρο 8 
του Ν. 1599/1986 (Φ.Ε.Κ. 75 Α'), στην οποία αναγράφονται 
τα στοιχεία του αιτούντος φυσικού ή νομικού προσώπου, 
ο αριθμός φορολογικού μητρώου (Α.Φ.Μ.) και η δημόσια 
οικονομική υπηρεσία (Δ.Ο.Υ.) στην οποία ανήκει. Για το 
νομικό πρόσωπο η αίτηση υποβάλλεται από τον κατά 
περίπτωση νόμιμο εκπρόσωπό του και συνοδεύεται από 
τα έγγραφα που αποδεικνύουν τη νόμιμη σύσταση και 
λειτουργία του. 

β. Τοπογραφικό διάγραμμα οικοπέδου/γηπέδου συ¬ 
ντεταγμένο από μηχανικό, μέλος του Τ.Ε.Ε., το οποίο 
υποβάλλεται σε δύο αντίτυπα με κλίμακα 1:500 ή 1:200. 

Στο τοπογραφικό διάγραμμα: 

αα) βεβαιώνεται από τον υπεύθυνο μηχανικό η θέση 
του οικοπέδου/γηπέδου (δήμος - περιοχή), η έκταση 
αυτού, ο τρόπος προσπέλασής του, αποτυπώνεται το 
κατάλυμα «ως κατασκευάστηκε», σημειώνεται η υφι¬ 
στάμενη έπαυλη και η τυχόν υπάρχουσα κολυμβητική 
δεξαμενή, και βεβαιώνεται ο αριθμός των δωματίων 
και των κλινών. 

ββ) αναγράφονται ο τίτλος ιδιοκτησίας και η οικο¬ 
δομική άδεια ή η άδεια δόμησης με τις οποίες έχει 
ανεγερθεί το κτίσμα καθώς και τα τμήματα που τυχόν 
έχουν τακτοποιηθεί ή διατηρηθεί βάσει της οικείας πο- 
λεοδομικής νομοθεσίας. 

γ. Αντίγραφο οικοδομικής άδειας ή άδειας δόμησης 
και, κατά περίπτωση, τα λοιπά προβλεπόμενα στην 
περίπτωση (γ) της παραγράφου 1 του άρ. 150 του 
Ν. 4070/2012, όπως ισχύει δικαιολογητικά. 

δ. Πιστοποιητικό πυρασφάλειας για το σύνολο της 
εγκατάστασης, το οποίο εκδίδεται από την οικεία Πυ¬ 
ροσβεστική Υπηρεσία, για τις τουριστικές επιπλωμένες 
επαύλεις δυναμικότητας άνω των είκοσι (20) κλινών, 
σύμφωνα με την περίπτωση (δ) της παραγράφου 1 του 
άρ. 150 του Ν. 4070/2012, όπως ισχύει. 

ε. Υπεύθυνη δήλωση μηχανολόγου μηχανικού ή ηλε¬ 
κτρολόγου μηχανικού ή μηχανικού ενεργειακής τεχνο¬ 
λογίας, ή χημικού μηχανικού ή μηχανικού αντίστοιχης 
ειδικότητας πτυχιούχου ή διπλωματούχου είτε ως προς 
την επάρκεια των εγκαταστάσεων διάθεσης υγειονομι¬ 
κών αποβλήτων σύμφωνα με την ισχύουσα νομοθεσία 
είτε ως προς τη σύνδεση με το αποχετευτικό δίκτυο 
του Δήμου. 

στ. Υπεύθυνες δηλώσεις, σύμφωνα με το άρθρο 8 του 
Ν. 1599/1986 (Φ.Ε.Κ. 75 Α'): 

αα) του αιτούντος ή εντεταλμένου μηχανικού ότι το 
κατάλυμα έχει ανεγερθεί και πληροί όλες τις τεχνικές 
και λειτουργικές προδιαγραφές που περιγράφονται 
στην παρούσα υπουργική απόφαση αναφορικά με το 
οικόπεδο/γήπεδο και το κτίσμα. 

ββ) του αιτούντος ότι είναι ιδιοκτήτης του οικοπέδου/ 
γηπέδου που ορίζεται στο τοπογραφικό διάγραμμα. 
Σε περίπτωση περισσοτέρων του ενός ιδιοκτητών πο¬ 
σοστών εξ αδιαιρέτου ιδιοκτησίας, υποβάλλονται είτε 
ανεξάρτητες δηλώσεις είτε κοινή όπου αναγράφονται 
τα στοιχεία όλων, το ποσοστό συνιδιοκτησίας του κα- 
θενός και η συναίνεσή τους για τη χορήγηση Ειδικού 
Σήματος Λειτουργίας στον αιτούντα. Σε περίπτωση που 
στο οικόπεδο/γήπεδο έχει συσταθεί κάθετη ιδιοκτησία 
προσκομίζεται η σχετική πράξη σύστασης και ο κα¬ 
νονισμός συνιδιοκτητών ακινήτου, αν υπάρχει, από τα 
οποία προκύπτει ότι δεν απαγορεύεται η συγκεκριμένη 
χρήση του ακινήτου. 

ζ. Απόδειξη κατάθεσης παράβολου, σύμφωνα με την 
περίπτωση (η) της παραγράφου 1 του άρθρου 150 του 
Ν. 4070/2012, όπως ισχύει. 

1.2 Η αίτηση για τη χορήγηση Ειδικού Σήματος Λει¬ 
τουργίας τουριστικής επιπλωμένης έπαυλης, πλην της 
περίπτωσης της παρ. 5 του άρθρου 46 του Ν. 4179/2013, 
μπορεί να κατατίθεται όχι μόνον από τον ιδιοκτήτη 
της έπαυλης, αλλά και από πρόσωπο που τυχόν εκ¬ 
μεταλλεύεται αυτή, δυνάμει σχετικής μισθωτικής σύμ¬ 
βασης, θεωρημένης από την αρμόδια Δ.Ο.Υ., ή δυνάμει 
άλλης σύμβασης, οι οποίες προσκομίζονται στην αρμό¬ 
δια Υπηρεσία. Στην περίπτωση αυτή οι δηλώσεις που 


προβλέπονται στην περίπτωση (στ) της παραγράφου 1 
συμπληρώνονται από τον ιδιοκτήτη της έπαυλης. 

1.3 Στο Ειδικό Σήμα Λειτουργίας (Ε.Σ.Λ.) τουριστι¬ 
κής επιπλωμένης έπαυλης που εκδίδεται σύμφωνα με 
τα οριζόμενα στην παράγραφο 5 του άρθρου 46 του 
Ν. 4179/2013, αναγράφεται ρητά ότι εκδίδεται κατά την 
ως άνω διάταξη, σημειώνεται δε στο τέλος του εντύπου 
ότι ο κάτοχος του σήματος μπορεί να λειτουργεί την 
έπαυλη σύμφωνα με τους όρους και τις προϋποθέσεις 
που αναφέρονται στην παράγραφο 5 του άρθρου 46 
του Ν. 4179/2013. 

2. Για την έκδοση Ειδικού Σήματος Λειτουργίας του¬ 
ριστικής επιπλωμένης κατοικίας υποβάλλονται στην 
οικεία Π.Υ.Τ. του Ε.Ο.Τ. τα ακόλουθα δικαιολογητικά: 

α. Αίτηση - υπεύθυνη δήλωση σύμφωνα με το άρθρο 8 
του Ν. 1599/1986 (Φ.Ε.Κ. 75 Α'), στην οποία αναγράφονται 
τα στοιχεία του αιτούντος φυσικού ή νομικού προσώπου, 
ο αριθμός φορολογικού μητρώου (Α.Φ.Μ.) και η δημόσια 
οικονομική υπηρεσία (Δ.Ο.Υ.) στην οποία ανήκει. Για το 
νομικό πρόσωπο η αίτηση υποβάλλεται από τον κατά 
περίπτωση νόμιμο εκπρόσωπό του και συνοδεύεται από 
τα έγγραφα που αποδεικνύουν τη νόμιμη σύσταση και 
λειτουργία του. 

β. Αντίγραφο ποινικού μητρώου γενικής χρήσης, σύμ¬ 
φωνα με την περίπτωση (β) της παραγράφου 1 του 
άρθρου 150 του Ν. 4070/2012, όπως ισχύει (αναζητείται 
αυτεπάγγελτα όταν εκδίδεται από ημεδαπή αρχή). 

γ. Αντίγραφο οικοδομικής άδειας ή άδειας δόμησης 
και, κατά περίπτωση, τα λοιπά προβλεπόμενα στην 
περίπτωση (γ) της παραγράφου 1 του άρ. 150 του 
Ν. 4070/2012, όπως ισχύει δικαιολογητικά. 

δ. Πιστοποιητικό πυρασφάλειας για το σύνολο της 
εγκατάστασης, το οποίο εκδίδεται από την οικεία Πυ¬ 
ροσβεστική Υπηρεσία, για τις τουριστικές επιπλωμένες 
κατοικίες δυναμικότητας τουλάχιστον είκοσι (20) κλινών, 
σύμφωνα με την περίπτωση (δ) της παραγράφου 1 του 
άρθρου 150 του Ν. 4070/2012, όπως ισχύει. 

ε. Βεβαίωση καλής λειτουργίας του αποχετευτικού 
συστήματος του καταλύματος ή βεβαίωση σύνδεσης με 
το αποχετευτικό δίκτυο του Δήμου, οι οποίες εκδίδονται 
από τον οικείο φορέα λειτουργίας του αποχετευτικού 
συστήματος, σύμφωνα με την περίπτωση (ε) της παρα¬ 
γράφου 1 του άρθρου 150 του Ν. 4070/2012, όπως ισχύει. 

στ. Τοπογραφικό διάγραμμα του οικοπέδου/γηπέδου, 
συντεταγμένο από μηχανικό, μέλος του ΤΕΕ, στο οποίο 
αποτυπώνεται η κατοικία/κατοικίες «ως κατασκευάστη¬ 
καν», οι χώροι που διαθέτουν, ο περιβάλλων χώρος και 
η διαμόρφωση αυτού, καθώς και τυχόν προαιρετικές 
εγκαταστάσεις (κολυμβητικές δεξαμενές κ,λπ.). Το το- 
πογραφικό διάγραμμα υποβάλλεται σε δύο αντίτυπα 
με κλίμακα 1:500 ή 1:200. Στο τοπογραφικό διάγραμμα: 

αα) βεβαιώνεται από τον μηχανικό η θέση του οικο- 
πέδου/γηπέδου (δήμος/περιοχή), η έκταση αυτού και ο 
τρόπος προσπέλασής του. 

ββ) αναγράφονται ο τίτλος ιδιοκτησίας και η οικο¬ 
δομική άδεια ή η άδεια δόμησης με τις οποίες έχει 
ανεγερθεί το κτίσμα ή και τα τμήματα που τυχόν έχουν 
τακτοποιηθεί ή διατηρηθεί βάσει της οικείας πολεοδο- 
μικής νομοθεσίας. 

γγ) βεβαιώνεται από τον μηχανικό ότι δεν απαγορεύ¬ 
εται από την ισχύουσα για την περιοχή που κείται το 
οικόπεδο/γήπεδο νομοθεσία η δημιουργία τουριστικής 
επιπλωμένης κατοικίας. 

ζ. τεχνική έκθεση μηχανικού στην οποία βεβαιώνονται 
οι υπάρχουσες κατοικίες, οι πλήρεις διαστάσεις αυτών, 
τα εμβαδά των εσωτερικών χώρων και η δυναμικότητα 
τους (κλίνες, δωμάτια). 

η. Υπεύθυνες δηλώσεις, σύμφωνα με το άρθρο 8 του 
Ν. 1599/1986 (Φ.Ε.Κ. 75 Α'): 

αα) του αιτούντος ή εντεταλμένου μηχανικού ότι το 
κατάλυμα έχει ανεγερθεί και πληροί όλες τις τεχνικές 
και λειτουργικές προδιαγραφές που περιγράφονται 
στην παρούσα υπουργική απόφαση αναφορικά με το 
οικόπεδο/γήπεδο και το κτίσμα 
ββ) του αιτούντος ότι είναι ιδιοκτήτης του οικοπέδου/ 
γηπέδου που ορίζεται στο τοπογραφικό διάγραμμα. 
Σε περίπτωση περισσοτέρων του ενός ιδιοκτητών πο¬ 
σοστών εξ αδιαιρέτου ιδιοκτησίας, υποβάλλονται είτε 
ανεξάρτητες δηλώσεις είτε κοινή όπου αναγράφονται 
τα στοιχεία όλων, το ποσοστό συνιδιοκτησίας του κα- 
θενός και η συναίνεσή τους για την χορήγηση Ειδικού 
Σήματος Λειτουργίας στον αιτούντα. Σε περίπτωση που 
στο οικόπεδο/γήπεδο έχει συσταθεί κάθετη ιδιοκτησία 
προσκομίζεται η σχετική πράξη σύστασης και ο κα¬ 
νονισμός συνιδιοκτητών ακινήτου, αν υπάρχει, από τα 
οποία προκύπτει ότι δεν απαγορεύεται η συγκεκριμένη 
χρήση του ακινήτου. 

θ. Απόφαση'Εγκρισης Περιβαλλοντικών όρων (Α.Ε.Π.Ο.) 
ή Πρότυπες Περιβαλλοντικές Δεσμεύσεις (Π.Π.Δ.), εφόσον 
απαιτείται, σύμφωνα με την περίπτωση (θ) της παρα¬ 
γράφου 1 του άρθρου 150 του Ν. 4070/2012, όπως ισχύει. 

ι. Απόδειξη κατάθεσης παράβολου σύμφωνα με την 
περίπτωση (η) της παραγράφου 1 του άρθρου 150 του 
Ν. 4070/2012, όπως ισχύει. 

2.1 Η αίτηση χορήγησης Ειδικού Σήματος Λειτουργίας 
τουριστικής επιπλωμένης κατοικίας μπορεί να κατατίθεται 
όχι μόνον από τον ιδιοκτήτη των αναφερόμενων 
τουριστικών καταλυμάτων, αλλά και από πρόσωπο που 
τυχόν εκμεταλλεύεται αυτές, δυνάμει σχετικής μισθωτικής 
σύμβασης, θεωρημένης από την αρμόδια Δ.Ο.Υ., ή δυνάμει 
άλλης σύμβασης, οι οποίες θα προσκομίζονται στην 
αρμόδια Υπηρεσία. Στην περίπτωση αυτή οι δηλώσεις 
που προβλέπονται στην περίπτωση (η) της παραγράφου 

1 συμπληρώνονται από τον ιδιοκτήτη της κατοικίας. 

3. Εφ’ όσον οι τουριστικές επιπλωμένες κατοικίες 
ή επαύλεις διαθέτουν κολυμβητικές δεξαμενές, 
κατατίθενται επιπλέον τα ακόλουθα δικαιολογητικά, 
σύμφωνα με τις περιπτώσεις (β) και (γ) της παραγράφου 

2 του άρθρου 154 του Ν. 4070/2012 (Α' 182), όπως ισχύει: 
α) βεβαίωση του αρμόδιου διπλωματούχου μηχανικού, 

μέλους του Τ.Ε.Ε. ή πτυχιούχου μηχανικού μέλους της 
Ε.Ε.Τ.Ε.Μ. σύμφωνα με τα επαγγελματικά του δικαιώμα¬ 
τα ότι η κολυμβητική δεξαμενή είναι κατασκευασμένη 
κατά τρόπο άρτιο και σύμφωνα με τις ισχύουσες προ¬ 
διαγραφές ηλεκτρομηχανολογικής επάρκειας. 

β) υπεύθυνη δήλωση αρμόδιου διπλωματούχου μηχα¬ 
νικού, μέλους του Τ.Ε.Ε. ή πτυχιούχου μηχανικού μέλους 
της Ε.Ε.Τ.Ε.Μ. και του ιδιοκτήτη ή του νόμιμου εκπρο¬ 
σώπου της επιχείρησης του τουριστικού καταλύματος 
ότι η κολυμβητική δεξαμενή πληροί τις προδιαγραφές 
της παρ. 1 του άρ. 2 του Ν. 3766/2009. 

3.1 Στην περίπτωση που η κολυμβητική δεξαμενή 
κατασκευασθεί μετά τη χορήγηση του Ειδικού Σήματος 
Λειτουργίας, κατατίθενται εκ των υστέρων τα ως 
άνω δικαιολογητικά και η σχετική άδεια δόμησης για 
τη χορήγηση άδειας λειτουργίας της κολυμβητικής 


δεξαμενής και τροποποιείται το Ειδικό Σήμα Λειτουργίας 
με την προσθήκη μνείας για την ύπαρξή της. 

Αρθρο 6 

1. Το Ειδικό Σήμα Λειτουργίας τουριστικών επιπλωμένων 
επαύλεων ή και κατοικιών εκδίδεται, άνευ αυτοψίας, 
εντός δέκα (10) εργασίμων ημερών από την υποβολή των 
δικαιολογητικών του άρθρου 5 και εφ’ όσον πληρούνται 
όλες οι νόμιμες προϋποθέσεις. Αν παρέλθει άπρακτη 
η προθεσμία των δέκα (10) ημερών τεκμαίρεται ότι το 
Ειδικό Σήμα Λειτουργίας έχει εκδοθεί σύμφωνα με την 
παράγραφο 4 του άρθρου 14 του Ν. 3844/2010 και ο 
ενδιαφερόμενος μπορεί να ζητήσει σχετική βεβαίωση 
από την αρμόδια για τη χορήγησή του αρχή, η οποία 
οφείλει να τη χορηγήσει. 

2. Το Ειδικό Σήμα Λειτουργίας είναι αόριστης διάρκειας. 
Τα δικαιολογητικά των οποίων η ισχύς λήγει αντι¬ 
καθίστανται υποχρεωτικά προ της λήξης τους, άλλως το 
Ειδικό Σήμα Λειτουργίας ανακαλείται με απόφαση του 
Προϊσταμένου της αρμόδιας για τη χορήγησή του αρχής. 
Οποιαδήποτε αλλαγή στο φυσικό ή νομικό πρόσωπο που 
εκμεταλλεύεται το τουριστικό κατάλυμα συνεπάγεται 
έκδοση νέου Ειδικού Σήματος Λειτουργίας με μόνη την 
υποβολή για τις τουριστικές επιπλωμένες επαύλεις των 
δικαιολογητικών (α) και (στ) της παρ. 1 του άρθρου 5 
της απόφασης αυτής καθώς και απόδειξη κατάθεσης 
παράβολου ίσου με το 20% του ποσού που καθορίζεται 
για την συγκεκριμένη μορφή καταλύματος, ενώ για τις 
τουριστικές επιπλωμένες κατοικίες, των δικαιολογητικών 
(α), (β), (η) της παρ. 2 του άρθρου 5 της απόφασης αυτής 
καθώς και απόδειξη κατάθεσης παράβολου ίσου με το 20% 
του ποσού που καθορίζεται για την συγκεκριμένη μορφή 
καταλύματος. Ειδικά για τις κολυμβητικές δεξαμενές 
εφαρμόζονται οι διατάξεις του τελευταίου εδαφίου της 
παρ. 2 του άρ. 152 του Ν. 4070/2012, όπως ισχύει. 

Άρθρο 7 

Μεταβατικές διατάξεις 

Εκκρεμείς αιτήσεις που έχουν κατατεθεί στον ΕΟΤ 
για ίδρυση και λειτουργία αυτοεξυπηρετούμενων 
καταλυμάτων πριν την έκδοση της απόφασης αυτής, 
εξετάζονται σύμφωνα με τις διατάξεις της παρούσας 
απόφασης. 

Αρθρο 8 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. 34159 (2) 

Ίδρυση Σχολής Προπονητών Παγκρατίου Αθλήματος 
Γ' Κατηγορίας στην Αθήνα. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του Ν. 1558/1985, άρθρο 27 « Σύσταση Γενικών 
Γραμματειών» παρ. 2 ε, περ. ιν « Γενική Γραμματεία 
Αθλητισμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ 
ΑΊ21), όπως αντικαταστάθηκε με το άρθρο 78 παρ. 2 
του Ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν. Σ.Κ. και άλλες διατάξεις». 

γ) Του π.δ. 63/2005« Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του π.δ. 77/85 «Οργανισμός της Γ.Γ.Α.» (ΦΕΚ Α' 28), 
όπως ισχύει. 

ε) Του π.δ. 118/2013 « Τροποποίηση του Π.Δ 85/2012 
(Α'141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25-6-2013). 

στ) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ153/Α725.06.2013). 

2. Την αριθμ.ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/18350/ 
15269/892/3.07.2013 απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλη¬ 
τισμού Ιωάννη Ανδριανό» (ΦΕΚ 1655/Β/4.07.2013). 

3. Το αριθμ. 6204/15-03-2013 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Ομοσπονδία Παγκρατίου Αθλήματος. 

4. Τα αριθμ. 185/2013/φ.Γ6/27.2.13, 238/2013/φ.Γ6/15.3.13, 
681/2013/φ.Γ6/4.7.13, 786/2013/φ.Γ6/13.8.13, 781/φ.Γ6/13.8.13, 
769/Φ.Γ6/8.8.13, 813/2013/φ. Ε20/2.9.13, 1124/2013/φ.Γ6/ 
31.10.13 και 1186/2013/φ .Γ 6/11.11.13 έγγραφα της Ελληνικής 
Ομοσπονδίας Παγκρατίου Αθλήματος. 

5. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

6. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Παγκρατίου Αθλήματος 
Γ Κατηγορίας, η οποία θα λειτουργήσει στην Αθήνα 
στο διάστημα από 18/1/2014 έως 18/4/2014 με σύνολο 
εκπαιδευτικών ωρών τουλάχιστον διακόσιες (200), ήτοι 
εξήντα (60) ώρες για θεωρητικά τα οποία θα πραγ¬ 
ματοποιηθούν στην Αθήνα καθώς και οι εξετάσεις και 
εκατόν σαράντα (140) ώρες για πρακτικά τα οποία θα 
πραγματοποιηθούν στην Επαρχία, στις κατά τόπους 
Περιφέρειες που έχει η Ε.Ο.Π.Α., (Β. Ελλάδα, Κ. Ελλάδα, 
Αττική, Πελοπόννησο, Κρήτη). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Τσολακίδη Πρόδρομο του Βασιλείου, υπάλληλος της 
Γ.Γ.Α., ως Πρόεδρος. 

2. Σαμοϊλη Χρήστο του Σπυρίδωνα, υπάλληλος της 
Γ.Γ.Α., ως μέλος. 

3. Γαραντωνάκη Ελευθέριο του Μιχαήλ, υπάλληλος 
της Γ.Γ.Α., ως μέλος. 

4. Μαζαράκη Ανδρέα του Ιωάννη, εκπρόσωπος της 
Ε.Ο.Π.Α., ως μέλος. 


5. Κανελλόπουλο Παναγιώτη του Νικολάου, εκπρό¬ 
σωπος της Ε.Ο.Π.Α.,ως μέλος. 

Γραμματέας της Επιτροπής ορίζεται η Γιαγιά Ιωάννα 
του Ιωάννη, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών 

2. Ελέγχει τα υποβληθέντα δικαιολογητικά των 
υποψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από τον 
Διευθυντή, η επιτροπή διοίκησης προβαίνει στην επικύρωση 
των αποτελεσμάτων και καταρτίζει πίνακες επιτυχόντων 
και αποτυχόντων (συντάσσοντας σχετικό πρακτικό). 

Β. Οι γραμματείς της σχολής μεριμνούν για την 
συγκέντρωση των αιτήσεων και των δικαιολογητικών 
των υποψηφίων και συντάσσουν σχετικό πίνακα, που 
παρέχεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριάσεις 
της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, τον σχε¬ 
τικό πίνακα δικαιολογητικών, τα πρακτικά συνεδριάσεων 
της Επιτροπής και το πρόγραμμα Σπουδών (στον οποίο 
θα αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) μη¬ 
νών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Κούτρας Ευάγγε¬ 
λος του Ιωάννη, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράψει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματι¬ 
κό ποσό για τα συνολικά δίδακτρα φοίτησης εκάστου 
υποψηφίου καθορίζεται στο ποσό των 250,00 ευρώ, 
το οποίο καταβάλλεται ανταποδοτικά, (όπως ορίζει 
το άρθρο 78 παρ. 2 του Ν. 4170/11.07.2013, ΦΕΚ 163/ 
Α712.07.2013) και κατατίθεται στον τραπεζικό λογαρια¬ 
σμό της Ομοσπονδίας από τους υποψηφίους που θα 
γίνουν δεκτοί στη σχολή, μετά τον έλεγχο των δικαιο- 
λογητικών συμμετοχής από την επιτροπή διοίκησης. Η 
οικεία ομοσπονδία συντάσσει τον προϋπολογισμό της 
σχολής και τον γνωστοποιεί στην επιτροπή διοίκησης 
της σχολής. Οι πληρωμές των δαπανών της σχολής 
γίνονται από την αρμόδια υπηρεσία της ομοσπονδίας, 
η οποία είναι και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και 
οριστικοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται 


από το άρθρο 8 του Ν. 3528/9.2.2007,ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα 
πρακτικά και τα θεωρητικά μαθήματα. 

2. Κάθε παράβαση των υποχρεώσεων των σπουδαστών 
που παρακολουθούν τη σχολή, συνεπάγεται την επιβολή 
σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της Σχολής για κάθε υποψήφιο, δεν 
μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα 
δικαιολογητικά και περάτωσαν με επιτυχία τις 
θεωρητικές και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών ο υποψήφιος 
πρέπει: 

1. Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία του Παγκρατίου Αθλήματος. 

2. Να έχει ηλικία 23 ετών τουλάχιστον. 

3. Να είναι αθλητές τουλάχιστον δύο (2) έτη ή 

4. Να έχουν συμμετάσχει σε Ημερίδες που διοργάνωσε 
η Ομοσπονδία για να αποκτήσουν τη Τεχνική κατάρτιση 
του αθλήματος ή 

5. Να διετέλεσαν και να διατελούν Ελλανοδίκες ή 
Γραμματείς Αγώνων στους αγώνες της Ε.Ο.Π.Α. 

Οι παραπάνω αναφερόμενες προϋποθέσεις θα 
βεβαιώνονται από την Ομοσπονδία. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

Το Τμήμα Αθλητικής Επιμόρφωσης της Γ.Γ.Α. θα 

αναζητήσει αυτεπάγγελτα την ποινική κατάσταση του 
υποψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, 
τα οποία πρέπει να είναι επικυρωμένα, κατατίθενται 
τουλάχιστον δέκα (10) ημέρες πριν την ημερομηνία 
έναρξης λειτουργίας της σχολής, στη Γενική 
Γραμματεία Αθλητισμού - Ανδρέα Παπανδρέου 37 Τ.Κ. 
15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 


Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 



44664 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ33ΐβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 1 180912130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































